Vaclovas Daunoras

Vaclovas Daunoras (1937 m. vasario 1 d. Žagarėje, Šiaulių apskrityje – 2020 m. spalio 19 d. Vilniuje)https://www.lrt.lt/naujienos/kultura/12/1256630/mire-vienas-zymiausiu-lietuvos-operos-solistu-vaclovas-daunoras – Lietuvos operos solistas (bosas), visuomenės veikėjas.

 Biografija 
1954–1958 m. koncertavo Jono Švedo liaudies dainų ir šokių ansamblyje „Lietuva“. 1957–1962 m. studijavo LSSR konservatorijoje (Zenono Paulausko klasė). 1960–1971 m., 1973–1975 m. ir nuo 1980 m. LSSR operos ir baleto teatro, 1971–1973 m. LSSR filharmonijos, 1975–1976 m. Kauno muzikinio teatro solistas. 1966–1968 m. stažavo Milano teatre „La Scala“, kur dainavo Monteronę G. Verdi operoje „Rigoletas“ ir Didįjį žynį V. A. Mocarto „Idomenėjuje“. 1967 m. „Rigoleto“ spektaklyje dainavo su Lučianu Pavaročiu. Nuo 1968 m. dėstė LSSR konservatorijoje, 1983 m. profesorius. Mokinė Jolanta Čiurilaitė.

1988 m. dalyvavo Sąjūdžio veikloje, tačiau po pirmojo Sąjūdžio suvažiavimo vykusioje spaudos konferencijoje pareiškė, jog pasitraukia iš jo veiklos dėl kraštutinių siekių apraiškų. Sąjūdžio veikloje daugiau nedalyvavo. 1993 m. išvyko į JAV. 1996 m. pradėjo dainuoti Niujorko „Metropolitan Opera“ teatre. 2005 m. baigė savo karjerą.

 Muzikinė veikla 
Vaclovas Daunoras – vienas labiausiai pasaulyje išgarsėjusių lietuvių dainininkų, charizmatiškasis bosas. 1960 m. debiutavo operoje „Karmen“ Eskamiljo vaidmeniu. 1962 m. iškovojo trečią vietą M. Glinkos konkurse Maskvoje. 1966 m. tarptautiniame P. Čaikovskio konkurse Maskvoje pelnė ketvirtą vietą. 1971 m. tarptautiniame Tulūzos (Prancūzija) konkurse laimėjo „Grand Prix“.

Gastroliavo Bulgarijoje, Lenkijoje, Čekoslovakijoje, VDR, Švedijoje, Italijoje, Prancūzijoje, Suomijoje, JAV, Kanadoje, Egipte.

 Įvertinimas 
 1971 m. LSSR liaudies artistas
 1986 m. - SSRS liaudies artistas
 2000 m.  Lietuvos nepriklausomybės medalis
 2019 m. – Jo­niš­kio gar­bės pi­lie­tisVaclovo Daunoro Žagarėlė vainikavo operos karalių skrastas.lt

 Šaltiniai 

 Nuorodos 
 Vaclovo Daunoro svetainė 

Kategorija:Lietuvos operos dainininkai
Kategorija:Lietuvos miestų ir rajonų garbės piliečiai